Uit al die uithoeke van die wêreld het hulle gestroom, sommige verblind deur die skitterglans van diamante met hulle rug gekeer op die goud van California. Dobbelaars, fortuinsoekers, boewe en vroue om die prentjie te voltooi.
Skepelmandjies vol diamante is versamel. Slegs sommige het daarby gebaat, ander het hulle eie graf gegrawe - 'n massiewe uitgrawing - later bekend as die ,,Oop Myn" van Kimberley - vandag een van die wonders van die nuiwe wêreld - 'n myl in omtrek en 'n kwartmyl diep. 'n Kolossale mensgemakkte graf van verlore drome, hoop en verwagtings - maar voor hul gesterf het MOES hulle LEWE.
Nou is daar 'n rolprent oor gemaak, met die Amerikaanse kunstenaar - JIM REEVES - wie vandag die mees populêre plaatopname ster dwarsdeur Suid-Afrika is. Hy vertolk die singende dobbelaar uit daardie kleurvol, romantiese tydperk - eie aan die leefwyse in die Weste van Amerika en aan die Suidpunt van Afrika. - omslag
Gedurende die afgelope paar maande het Reeves - dié ,,boereseun uit Texas" - sonder die minste twyfel Suid-Afrika se hart gewen en daarmee ons gewildste sanger geword. En wie is daar in ons land wat Jim nie reeds as ,,een van ons" aanvaar het nie? Jim is sommer baie lief vir ons en vir hierdie land en hy bewys dit met hierdie unieke plaatopname; Dis die HEEL EERSTE keer dat 'n wêreldster soos hy so 'n wonderlike lofbetuiging aangepak het deur twaalf Afrikaanse nommers IN AFRIKAANS op 'n plaat te stel!
Jim word bygestaan deur sy beroemde groepie, ,,The Blue Boys", en dis verbasend hoedat hulle 'n aanvoeling, ontwikkel het vir die Afrikaanse klankkleur. Hulle het heelwat daarvan ingeneem terwyl hulle hier by ons verkeer het heelwat se onlangse besoek... en nadat ons na hierdie opname geluister het, kan ons maar net sê:
Ons kan maar sê dat Jim Reeves die aangewese sanger in Amerika was om hierdie liedjies aan te pak, want hy is wat ons sal noem ,,'n Amerikaanse boerseun" aangesien hy op 'n plaas in Texas gebore is en daar groot geword het. En 'as u nog wonder hoe 'n ,,Amerikaanse boerseun" sing . . . hier is die antwoord-en hierdie werklik unieke onderneming het reeds 'n versamelaarsitem geword!